
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 231 

22 Σεπτεμβρίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

187. Τροποποίηση του Προεδρικού διατάγματος 383/ 
2002 (ΦΕΚ 332/Α730.12.2002) «Καθορισμός ειδι¬ 
κού νοσηλίου των Κέντρων Αποθεραπείας και Απο¬ 
κατάστασης Κλειστής και Ημερήσιας Νοσηλείας». 1 

188. Τροποποίηση του Προεδρικού διατάγματος 220/ 

2000 «Σύσταση στη Γενική Γραμματεία Αθλητι¬ 
σμού Ειδικής Υπηρεσίας Δημοσίων Έργων για 
τον προγραμματισμό, τη μελέτη και κατασκευή 
αθλητικών και λοιπών έργων που θα εξυπηρε¬ 
τούν τους Ολυμπιακούς Αγώνες του 2004 (ΕΥΔΕ/ 
ΑΟΕΕ)» (ΦΕΚ 190/ Α'/31.8.2000). 2 

189. Διδασκαλία Οπλοτεχνικής - Σκοποβολής στις 

Σχολές της Αστυνομικής Ακαδημίας, κατά τροπο¬ 
ποίηση διατάξεων π.δ. 319/95 «Οργανισμός Σχο¬ 
λής Αξιωματικών Ελληνικής Αστυνομίας» και π.δ. 
352/1995 «Οργανισμός Σχολής Αστυφυλάκων 
Ελληνικής Αστυνομίας». 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 187 
Τροποποίηση του Προεδρικού διατάγματος 383/2002 
(ΦΕΚ 332/Α730.12.2002) «Καθορισμός ειδικού νοση¬ 
λίου των Κέντρων Αποθεραπείας και Αποκατάστασης 
Κλειστής και Ημερήσιας Νοσηλείας». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 παρ. 3 του ν. 2072/1992 
(ΦΕΚ 125/Α71992) «Ρύθμιση επαγγέλματος Ειδικού Τε¬ 
χνικού Προθετικών και ορθωτικών κατασκευών και λοι¬ 
πών ειδών αποκατάστασης και άλλες διατάξεις». 

2. Το άρθρο 29Ατου ν. 1558/89 (137 Α'), όπως αυτό έχει 
περιληφθεί στο άρθρο 90 του «κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α') και προ- 
σετέθη με το άρθρο 27 του ν. 2081/1992, με το οποίο 
καθορίζεται έλεγχος των δαπανών που προκαλούν οι κα¬ 
νονιστικές διοικητικές πράξεις (ΦΕΚ 154/Α71992) και τρο¬ 


ποποιήθηκε με το άρθρο 1 παρ. 2 του ν. 2469/1997 (ΦΕΚ 
38/Α'). 

3. Τις διατάξεις του άρθρου 22 παρ. 3 του ν. 2362/1995 
(ΦΕΚ 247/Α') περί ορισμού δαπανών που προκαλούνται 
από τις κανονιστικές διοικητικές πράξεις. 

4. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ519/Β717.3. 
2004). 

5. Την υπ’ αριθμ. 80015/22.4.2004 κοινή απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστα¬ 
σίας» (ΦΕΚ 598/Β/22.4.2004). 

6. Την υπ’ αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλλληλεγγύης «Ανάθεση αρμοδιοτήτων στους Υφυπουρ¬ 
γούς Υγείας και Κοινωνικής Αλληλεγγύης Αθανάσιο Γιαν- 
νόπουλο και Γεώργιο Κωνσταντόπουλο» (ΦΕΚ 517/Β7 
17.3.2004). 

7. Την υπ’ αριθμ. 9357/28.2.2005 απόφαση της Εκτε¬ 
λεστικής Επιτροπής του ΚΕ.Σ.Υ. 

8. Το γεγονός ότι από τις διατάξεις του παρόντος Προ¬ 
εδρικού Διατάγματος προκαλείται ετήσια δαπάνη σε βά¬ 
ρος του Κρατικού Προϋπολογισμού και των προϋπολογι¬ 
σμών των Ασφαλιστικών Οργανισμών για τα επόμενα έτη, 
το ύψος της οποίας εκτιμάται στο ποσό των 10.000.000 
ευρώ, περίπου, συνολικά που θα καλυφθεί από τους αντί¬ 
στοιχους ΚΑΕ των ανωτέρω προϋπολογισμών. 

9. Την υπ’ αριθμ. 171/13.7.2005 Γνωμοδότηση του Συμ¬ 
βουλίου της Επικράτειας μετά από πρόταση των Υφυ¬ 
πουργών Οικονομίας και Οικονομικών, Απασχόλησης και 
Κοινωνικής Προστασίας και Υγείας και Κοινωνικής Αλλη¬ 
λεγγύης, αποφασίζουμε: 

Άρθρο 1 

Α. Η παράγραφος 1 του άρθρου 1, του π. δ/τος 383/ 
2002 (ΦΕΚ 332/Α730.12.2002), αντικαθίσταται ως ακο¬ 
λούθως: 

1. Το ύψος του ημερήσιου ειδικού νοσηλίου για εσω¬ 
τερικούς ασθενείς των Κέντρων Αποθεραπείας και Απο¬ 
κατάστασης Κλειστής Νοσηλείας του άρθρου 15 του π. 
δ/τος 395/1993 (ΦΕΚ 166/Α71993) καθορίζεται σε 150 
ευρώ. 

Β. Το πρώτο εδάφιο της παραγράφου 1 του άρθρου 3, 
του π. δ/τος 383/2002, αντικαθίσταται ως ακολούθως: 

1. Το ύψος του ημερήσιου ειδικού νοσηλίου για εξωτε¬ 
ρικούς ασθενείς των Κέντρων Αποθεραπείας και Απο¬ 
κατάστασης Ημερήσιας Νοσηλείας, καθορίζεται σε 70 
ευρώ. 

Γ. Η πρώτη παράγραφος του άρθρου 5, του π. δ/τος 
383/2002, αντικαθίσταται ως ακολούθως: 

Το ύψος του νοσηλίου των Κέντρων Διημέρευσης-Ημε¬ 
ρήσιας Φροντίδας για άτομα με αναπηρίες (κατηγορία δ' 
του άρθρου 15 του π. δ/τος 395/1993 (ΦΕΚ 166/Α71993), 
το οποίο καθορίζεται ανάλογα με τη διάρκεια του χρόνου 
παραμονής των ΑμεΑ στα Κέντρα αυτά και τις παροχές 
σύμφωνα με τις διατάξεις της υπ’ αριθμ. Π4α/οικ.4633/ 
29.9.1993 (ΦΕΚ789/Β793) υπουργικής απόφασης, 

α) Για παραμονή - ημερήσια φροντίδα οκτώ (8) ωρών, 
καθορίζεται σε 40 ευρώ. 

β) Γ ια παραμονή - ημερήσια φροντίδα άνω των οκτώ (8) 
ωρών, καθορίζεται σε 50 ευρώ. 

Άρθρο 2 

Η ισχύς του παρόντος διατάγματος αρχίζει από της 
15ης Δεκεμβρίου 2005. 

Στον Υφυπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση της παρόντος 
διατάγματος. 

Αθήνα, 14 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΝΙΚΟΛΑΟΣ ΑΓΓΕΛΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 188 
Τροποποίηση του Προεδρικού διατάγματος 220/2000 
«Σύσταση στη Γ ενική Γ ραμματεία Αθλητισμού Ειδικής 
Υπηρεσίας Δημοσίων Έργων για τον προγραμματι¬ 
σμό, τη μελέτη και κατασκευή αθλητικών και λοιπών 
έργων που θα εξυπηρετούν τους Ολυμπιακούς Αγώ¬ 
νες του 2004 (ΕΥΔΕ/ΑΟΕΕ)» (ΦΕΚ 190/Α731.8.2000). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παράγρ. 1 του άρθρου 5 του ν. 679/ 
1977 «περί αυξήσεως θέσεων προσωπικού του Υπουρ¬ 
γείου Δημοσίων Έργων και ρυθμίσεις συναφών θεμάτων» 
(ΦΕΚ 245/Α'), όπως τα δύο τελευταία εδάφια αυτής αντι- 
καταστάθηκαν με την παράγρ. 1 του άρθρου 23 του ν. 
1418/1984 (ΦΕΚ23/Α). 

2. Τις διατάξεις του άρθρου 29Ατου ν. 1558/1985 (ΦΕΚ 
137/Α), το οποίο προστέθηκε με το άρθρο 27 του ν. 
2081/1992(ΦΕΚ 154/Α') και τροποποιήθηκε με το άρθρο 1 
παράγρ. 2ατου ν. 2469/1997 (ΦΕΚ38/Α'). 

3. Τις διατάξεις του άρθρου 8 του ν. 679/1977 (ΦΕΚ 
245/Α'), όπως τροποποιήθηκε και συμπληρώθηκε με τις 
παραγρ. 2 και 3 του άρθρου 5 του ν. 2229/1994 «Τροπο¬ 
ποίηση και συμπλήρωση του ν. 1418/1984 και άλλες δια¬ 
τάξεις» (ΦΕΚ 138/Α'), σύμφωνα με τις οποίες θα καλυφθεί 
η προκαλούμενη από το διάταγμα δαπάνη. 


4. Την υπ’ αριθμ. 33/24.3.2004 απόφαση του Πρωθυ¬ 
πουργού και Υπουργού Πολιτισμού περί ανάθεσης άσκη¬ 
σης αρμοδιοτήτων στην Αναπληρωτή Υπουργό Πολιτι¬ 
σμού και στους Υφυπουργούς Πολιτισμού (ΦΕΚ527/Β'). 

5. Την υπ’ αριθμ. 221/2005 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Περιβάλλοντος, Χωροταξίας και Δημοσίων Έργων και 
της Αναπληρωτού Υπουργού Πολιτισμού, αποφασίζου¬ 
με: 

Άρθρο μόνο 

Η διάρκεια λειτουργίας της Ειδικής Υπηρεσίας Δημο¬ 
σίων Έργων για τον προγραμματισμό, τη μελέτη και κα¬ 
τασκευή αθλητικών και λοιπών έργων που θα εξυπηρε¬ 
τούν τους Ολυμπιακούς Αγώνες του 2004 (ΕΥΔΕ/ΑΟΕΕ), 
όπως αυτή ορίστηκε με το Προεδρικό διάταγμα 220/2000 
(ΦΕΚ 190/Α731.8.2000) και λήγει στις 31.8.2005, παρα- 
τείνεται μέχρι 31.8.2006. 

Στην Αναπληρωτή Υπουργό Πολιτισμού αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 9 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΑΝΑΠΛΗΡΩΤΗΣ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙ ΑΣ ΦΑΝΗ ΠΑΛΛΗ - ΠΕΤΡΑΛΙΑ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 189 

Διδασκαλία Οπλοτεχνικής - Σκοποβολής στις Σχολές της 
Αστυνομικής Ακαδημίας, κατά τροποποίηση διατά¬ 
ξεων π.δ. 319/95 «Οργανισμός Σχολής Αξιωματικών 
Ελληνικής Αστυνομίας» και π.δ. 352/1995 «Οργανι¬ 
σμός Σχολής Αστυφυλάκων Ελληνικής Αστυνομίας». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 2 παρ. 4 και 3 παρ. 4 του ν. 2226/1994 
«Εισαγωγή, εκπαίδευση και μετεκπαίδευση στις Σχολές 
της Αστυνομικής Ακαδημίας και στο Τμήμα Ανθυποπυ- 
ραγών της Πυροσβεστικής Ακαδημίας και άλλες διατά¬ 
ξεις» (Α' -122). 

2. Τις διατάξεις του άρθρου 90 του Κώδικα που κυρώ¬ 
θηκε με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' - 98). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρα¬ 
τικού προϋπολογισμού. 

4. Την υπ’ αριθμ. 257/2005 γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού Δημόσιας Τάξης, αποφασίζουμε: 

Άρθρο 1 

Στην παράγραφο 1 του άρθρου 26 του π.δ. 319/1995 
«Οργανισμός Σχολής Αξιωματικών Ελληνικής Αστυνο¬ 
μίας» (Α' -174), προστίθεται εδάφιο η', ως εξής: 

«η. Αποτυχία στο μάθημα της Οπλοτεχνικής-Σκοποβο- 
λής, σύμφωνα με την παρ. 7 του άρθρου 34». 

Άρθρο 2 

Η παράγραφος 6 του άρθρου 27 του π.δ. 319/1995 αντι¬ 
καθίσταται ως εξής: 

«6. Δεν απαιτείται διοικητική εξέταση για την αποβολή 
από τη Σχολή, στις περιπτώσεις δ', ε', στ', ζ' και η' της 
παραγράφου 1 του προηγουμένου άρθρου». 

Άρθρο 3 

1. Στηνπαρ. 1 του άρθρου 34του π.δ. 319/1995 (Α'-174 
και διόρθωση ημαρτημένωνΑ'-228), όπως τροποποιήθη¬ 
κε με το άρθρο 1 του π.δ. 171/2005 (Α'-222), προστίθεται 
στα μαθήματα με βαθμό του Α', Β', Γ' και Δ' έτους, περί¬ 
πτωση 12,14, 15 και 14, αντίστοιχα, ως εξής: 

α. «12. Οπλοτεχνική - Σκοποβολή». 

β. «14. Οπλοτεχνική - Σκοποβολή». 

γ. «15. Οπλοτεχνική - Σκοποβολή». 

δ. «14. Οπλοτεχνική - Σκοποβολή». 

2. Στην ίδια ως άνω παράγραφο του άρθρου 34 του π.δ. 
319/1995 και στα μαθήματα χωρίς βαθμό: Του Α' έτους, 
καταργείται η περίπτωση 8 και οι περιπτώσεις 9,10 και 11 
αναριθμούνται αντίστοιχα σε 8,9 και 10. Του Β'έτους, κα- 
ταργείται η περίπτωση 4 και οι περιπτώσεις 5, 6,7 και 8 
αναριθμούνται αντίστοιχα σε 4,5,6 και 7. Του Γ έτους, κα- 
ταργείται η περίπτωση 8 και οι περιπτώσεις 9, 10 και 11 
αναριθμούνται αντίστοιχα σε 8,9 και 10. Του Δ'έτους, κα- 
ταργείται η περίπτωση 7 και οι περιπτώσεις 8, 9 και 10 
αναριθμούνται αντίστοιχα σε 7, 8 και 9. 

3. Στο άρθρο 34 του π.δ.319/1995 προστίθενται παρά¬ 
γραφοι 6 και 7 ως εξής: 

«6. Οι δόκιμοι και των τεσσάρων τάξεων διδάσκονται, 
θεωρητικά και πρακτικά, το μάθημα «Οπλοτεχνική-Σκο- 
ποβολή», του οποίου η διδακτέα ύλη και ο χρόνος διδα¬ 
σκαλίας καθορίζονται στο αναλυτικό πρόγραμμα εκπαί¬ 
δευσης της Σχολής. 

7. Στο τέλος του δευτέρου εξαμήνου εκάστου έτους 
σπουδών οι δόκιμοι υποβάλλονται σε γραπτή και πρακτι¬ 
κή εξέταση στην Οπλοτεχνική - Σκοποβολή από τον καθη¬ 
γητή του μαθήματος. Κάθε εξέταση βαθμολογείται ξε¬ 
χωριστά με ακέραιους αριθμούς από 0 - 20. Η πρακτική 
εξέταση περιλαμβάνει ιδίως τη λύση, αρμολόγηση και λει¬ 
τουργία των όπλων καθώς και την εξάσκηση στη σκοπο¬ 
βολή και τον τρόπο χειρισμού των όπλων. Στην πρακτική 
εξέταση δύναται να γίνεται χρήση και ειδικού εξοπλισμού 
(προσομοιωτή). Ο μέσος όρος των βαθμών στη γραπτή 
και πρακτική εξέταση αποτελεί το βαθμό επίδοσης στο 
μάθημα της Οπλοτεχνικής - Σκοποβολής. Επιτυχόντες θε¬ 
ωρούνται όσοι λαμβάνουν ως βαθμό τη βάση 10 και άνω, 
ενώ οι λοιποί θεωρούνται αποτυχόντες. Οι αποτυχόντες 
μπορούν να ζητήσουν την επανεξέτασή τους, με προ¬ 
σφυγή που υποβάλλεται μέσα σε 3 ημέρες από την κοινο¬ 
ποίηση των αποτελεσμάτων. Η προθεσμία για την άσκηση 
της προσφυγής καθώς και η άσκηση της προσφυγής ανα¬ 
στέλλει τις συνέπειες της αποτυχίας μέχρι την έκδοση 
απόφασης επί της προσφυγής. Η επανεξέταση διενεργεί- 
ται από ειδική επιτροπή στην οποία μετέχουν ο Διοικητής 
της Σχολής Αξιωματικών, ως πρόεδρος, ένας αξιωματι¬ 
κός καθηγητήςτου μαθήματος και ένας αξιωματικός - ψυ¬ 
χολόγος. Σε περίπτωση που κατά την επανεξέταση ο δό¬ 
κιμος κριθεί και πάλι ως αποτυχών αποβάλλεται από τη 
Σχολή, σύμφωνα με το άρθρο 26 παρ. 1 περίπτ. η'». 

Άρθρο 4 

Στο τέλος της παραγράφου 1 του άρθρου 35 του π.δ. 
319/1995, προστίθεται εδάφιο ως εξής: 


«Ειδικά για το μάθημα της Οπλοτεχνικής- Σκοποβολής 
οι δόκιμοι υποβάλλονται στις εξετάσεις της παρ. 7 του 
προηγούμενου άρθρου». 

Άρθρο 5 

Οι περιπτώσεις α'και β'της παραγράφου 1 του άρθρου 
37 του π.δ. 319/1995 αντικαθίστανται ως εξής: 

«α. Βαθμός επίδοσης πρώτου εξαμήνου. 

Προστίθενται οι βαθμοί όλων των μαθημάτων, πληντης 
Οπλοτεχνικής-Σκοποβολής, όπως διαμορφώθηκαν από 
το μέσο όρο βαθμολογίας των εκτάκτων εξετάσεων και 
της βαθμολογίας της τακτικής γραπτής εξέτασης κάθε 
μαθήματος και το άθροισμα διαιρείται με τον αριθμό των 
μαθημάτων. Το πηλίκο, το οποίο προσδιορίζεται μέχρι χι¬ 
λιοστού μονάδας, αποτελείτο μέσο όρο της επίδοσηςτου 
πρώτου εξαμήνου κάθε δοκίμου. 

β. Βαθμός επίδοσης δευτέρου εξαμήνου. 

Προσδιορίζεται όπως ο βαθμός επίδοσης πρώτου εξα¬ 
μήνου με την επιφύλαξη των διατάξεων της παραγράφου 
4 του άρθρου 34 και με τη διαφοροποίηση ότι στη βαθμο¬ 
λογία αυτή προστίθεται ο βαθμός της επαγγελματικής 
ικανότητας και ο βαθμός επίδοσης στο μάθημα της Οπλο¬ 
τεχνικής-Σκοποβολής. Το άθροισμα που προκύπτει διαι¬ 
ρείται με διαιρέτη τον αριθμό που αποτελεί το άθροισμα 
όλων των μαθημάτων και της επαγγελματικής ικανότη¬ 
τας. Το πηλίκο το οποίο προσδιορίζεται μέχρι χιλιοστού 
μονάδας, αποτελείτο βαθμό επίδοσης κάθε δοκίμου για 
το δεύτερο εξάμηνο». 

Άρθρο 6 

Στο άρθρο 39 του π.δ. 319/1995 προστίθεται παρ. 11, 
ως εξής: 

«11. Οι παρ. 1 έως και 6 τελούν υπό την επιφύλαξη όσων 
προβλέπονται στην παρ. 7 του άρθρου 34 ως προς τους 
επιτυχόντες, αποτυχόντες και επανεξεταστέους δοκί¬ 
μους». 

Άρθρο 7 

1. Στο τέλος της παραγράφου 1 του άρθρου 46 του π.δ. 
352/1995 (Α' -187) προστίθεται εδάφιο, ως εξής: 

«Ειδικά για το μάθημα της Οπλοτεχνικής - Σκοποβολής 
οι δόκιμοι υποβάλλονται στις εξετάσεις που προβλέπο- 
νται στην παρ. 16». 

2. Στο άρθρο 46 του π.δ. 352/1995 προστίθεται παρά¬ 
γραφος 16, ως εξής: 

«16. Στο τέλος του δευτέρου εξαμήνου εκάστου έτους 
σπουδών, οι δόκιμοι υποβάλλονται σε γραπτή και πρακτι¬ 
κή εξέταση στην Οπλοτεχνική - Σκοποβολή από τον καθη¬ 
γητή του μαθήματος. Κάθε εξέταση βαθμολογείται ξεχω¬ 
ριστά με ακέραιους αριθμούς από 0 - 20. Η πρακτική εξέ¬ 
ταση περιλαμβάνει ιδίως τη λύση, αρμολόγηση και 
λειτουργία των όπλων καθώς και εξάσκηση στη σκοπο¬ 
βολή και τον τρόπο χειρισμού των όπλων. Στην πρακτική 
εξέταση δύναται να γίνεται χρήση και ειδικού εξοπλισμού 
(προσομοιωτή). Ο μέσος όρος των βαθμών στη γραπτή 
και πρακτική εξέταση αποτελεί το βαθμό επίδοσης στο 
μάθημα της Οπλοτεχνικής - Σκοποβολής. Επιτυχόντες 
θεωρούνται όσοι λαμβάνουν ως βαθμό τη βάση 10 και 
άνω, ενώ οι λοιποί θεωρούνται αποτυχόντες. Οι αποτυχό¬ 
ντες μπορούν να ζητήσουν την επανεξέτασή τους, με 
προσφυγή που υποβάλλεται μέσα σε 3 ημέρες από την 
κοινοποίηση των αποτελεσμάτων. Η προθεσμία για την 
άσκηση της προσφυγής καθώς και η άσκηση της προ- 

σφυγής αναστέλλει τις συνέπειες της αποτυχίας μέχρι 
την έκδοση απόφασης επί της προσφυγής. Η επανεξέτα¬ 
ση διενεργείται από ειδική επιτροπή στην οποία μετέχουν 
ο Διοικητής του οικείου Τμήματος Δοκίμων Αστυφυλά¬ 
κων, ως πρόεδρος, ένας αξιωματικός καθηγητής του μα¬ 
θήματος και ένας αξιωματικός - ψυχολόγος. Σε περίπτω¬ 
ση που κατά την επανεξέταση ο δόκιμος κριθεί και πάλι 
ως αποτυχών αποβάλλεται από τη Σχολή, σύμφωνα με το 
άρθρο 58 παρ. 1 περίπτ. η'». 

Άρθρο 8 

1. Η πρώτη περίοδος της περίπτωσης α' της παρ. 1 του 
άρθρου 48 του π.δ. 352/1995, όπως αντικαταστάθηκε με 
το άρθρο 3του π.δ. 307/2001 (Α' - 208), αντικαθίσταται ως 
εξής: 

«Για τον υπολογισμό του βαθμού επίδοσης του πρώτου 
εξαμήνου προστίθενται οι βαθμολογίες όλων των μαθη¬ 
μάτων, πλην της Οπλοτεχνικής - Σκοποβολής, που δια¬ 
μορφώθηκαν από το μέσο όρο της τελικής προφορικής 
βαθμολογίας, όπως προκύπτει από την κατωτέρω διαδι¬ 
κασία εξομάλυνσης και της βαθμολογίας της τακτικής 
γραπτής εξέτασης κάθε μαθήματος και το άθροισμα διαι¬ 
ρείται με τον αριθμό των μαθημάτων.» 

2. Η περίπτωση β' της παρ. 1 του άρθρου 48 του π.δ. 
352/1995, αντικαθίσταται ως εξής: 

«β. Βαθμός επίδοσης δευτέρου εξαμήνου. 

Προσδιορίζεται όπως ο βαθμός επίδοσης του πρώτου 
εξαμήνου με τη διαφοροποίηση ότι στη βαθμολογία αυτή 
προστίθεται ο βαθμός της επαγγελματικής ικανότητας 
και ο βαθμός επίδοσης της Οπλοτεχνικής - Σκοποβολής. 
Το άθροισμα που προκύπτει διαιρείται με τον αριθμό των 
μαθημάτων, στα οποία προσμετράται η επαγγελματική 
ικανότητα και η Οπλοτεχνική - Σκοποβολή. Το πηλίκο, το 
οποίο προσδιορίζεται μέχρι χιλιοστού μονάδας, αποτελεί 
το βαθμό επίδοσης κάθε δοκίμου για το δεύτερο εξά¬ 
μηνο». 


Άρθρο 9 

Στο άρθρο 50 του π.δ. 352/1995 προστίθεται παρ. 11, 
ως εξής: 

«11. Οι παρ. 1 έως και 6 τελούν υπό την επιφύλαξη όσων 
προβλέπονται στην παρ. 16 του άρθρου 46 ως προς τους 
επιτυχόντες, αποτυχόντες και επανεξεταστέους δοκί¬ 
μους». 

Άρθρο 10 

Στην παράγραφο 1 του άρθρου 58 του π.δ. 352/1995 
προστίθεται περίπτ. η', ως εξής: 

«η. Αποτυχία στο μάθημα της Οπλοτεχνικής-Σκοποβο- 
λής, σύμφωνα με την παρ. 16 του άρθρου 46». 

Άρθρο 11 

Η παράγραφος 5 του άρθρου 59 του π.δ. 352/1995 αντι¬ 
καθίσταται, ως εξής: 

«5. Δεν απαιτείται διοικητική εξέταση για την αποβολή 
από τη Σχολή στις περιπτώσεις δ', ε', στ', ζ' και η' της 
παραγράφου 1 του άρθρου 58». 

Άρθρο 12 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 20 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

